മത്സ്യകൃഷിയില് മുന്നേറി കൊടുവായൂര് പഞ്ചായത്ത് കൊടുവായൂര്: മത്സ്യ വിളവെടുപ്പില് മുന്നേറി കൊടുവായൂര് പഞ്ചായത്ത്. സുഭിക്ഷ കേരളം പദ്ധതിയിലൂടെയാണ് ഫിഷറീസ് വകുപ്പിെന്റ സബ്സിഡിയോടെ പടുതക്കുളത്തില് മത്സ്യകൃഷി വിളവെടുപ്പ് നടത്തിയത്. കൊടുവായൂര് പഞ്ചായത്തില് അഞ്ച് പടുതക്കുളത്തിലാണ് മത്സ്യ വിളവെടുപ്പ് നടത്തിയത്. 1000 കുഞ്ഞുങ്ങളാണ് രണ്ട് സെന്റ് ഭൂമിയില് സ്ഥാപിച്ച പടുതക്കുളത്തില് നിക്ഷേപിക്കുന്നത്. 49,200 രൂപ സബ്സിഡിയില് 1,23,000 ചെലവ് പ്രതീക്ഷിക്കുന്ന മത്സ്യകൃഷിയില് ഒരു വര്ഷത്തേക്ക് ഒരുലക്ഷം രൂപയിലധികം വരുമാനം പ്രതീക്ഷിക്കാമെന്ന് ഫിഷറീസ് കോഓഡിനേറ്റര് കെ. വിജയകുമാര് പറഞ്ഞു.ഒന്നര മീറ്റര് ആഴത്തില് കുഴി നിര്മിച്ചും ഉയരത്തിലുള്ള ജലസംഭരണി ആകൃതിയിലുമാണ് പടുതക്കുളവും ബയോഫ്ലോക് സംവിധാനത്തിലുള്ള മത്സ്യക്കുളവും രണ്ട് സെന്റില് നിര്മിക്കുന്നത്. എലവഞ്ചേരി പഞ്ചായത്തില് അഞ്ചും മുതലമടയില് ആറും പടുതക്കുളവുമാണുള്ളത്. കൊടുവായൂര് ഗ്രാമപഞ്ചായത്തിലെ പടുതക്കുള മത്സ്യ കൃഷി വിളവെടുപ്പ് ഗ്രാമപഞ്ചായത്ത് പ്രസിഡന്റ് പ്രേമ സുകുമാരന് ഉദ്ഘാടനം ചെയ്തു. സ്ഥിരംസമിതി അംഗം പി.എന്. ശബരീശന് ഫിഷറീസ് കോഓഡിനേറ്റര് എം. വിജയകുമാര് എന്നിവര് പങ്കെടുത്തു.